CELEX: 62011CO0069
Language: lt
Date: 2011-12-09 00:00:00
Title: 2011 m. gruodžio 9 d. Teisingumo Teismo (aštuntoji kolegija) nutartis.#Connoisseur Belgium BVBA prieš Belgische Staat.#Prašymas priimti prejudicinį sprendimą: Rechtbank van eerste aanleg te Brugge - Belgija.#Procedūros reglamento 104 straipsnio 3 dalies pirma pastraipa - Šeštoji PVM direktyva - 11 straipsnio A skirsnio 1 dalies a punktas - Apmokestinamoji vertė - Apmokestinamojo asmens į sąskaitą faktūrą neįrašytos išlaidos.#Byla C-69/11.

2011 m. gruodžio 9 d. Teisingumo Teismo (aštuntoji kolegija) nutartis Connoisseur Belgium prieš Belgische Staat
      (Byla C‑69/11)
      „Procedūros reglamento 104 straipsnio 3 dalies pirma pastraipa – Šeštoji PVM direktyva – 11 straipsnio A skirsnio 1 dalies a punktas – Apmokestinamoji vertė – Apmokestinamojo asmens į sąskaitą faktūrą neįrašytos išlaidos“
      Mokesčių nuostatos – Teisės aktų suderinimas – Apyvartos mokesčiai – Bendra pridėtinės vertės mokesčio sistema – Apmokestinamoji vertė – Paslaugų teikimas – Gavėjo faktiškai gautas atlyginimas – Į sąskaitą faktūrą neįrašytos sumos, kurios pagal sutartį galėjo būti įrašytos – Netaikymas (Tarybos direktyvos 77/388 11 straipsnio A skirsnio 1 dalies a punktas) (žr. 22 punktą ir rezoliucinę dalį)
      Dalykas
      
         Prašymas priimti prejudicinį sprendimą – 
               Rechtbank van eerste aanleg te Brugge
                – 1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo –
                  Bendra pridėtinės vertės mokesčio sistema: vienodas vertinimo pagrindas (OL L 145, p. 1; 2004 m. specialusis leidimas lietuvių k.,
                  9 sk., 1 t., p. 23) 11 straipsnio A skirsnio 1 dalies a punkto ir 2006 m. lapkričio 28 d. Tarybos direktyvos 2006/112/EB dėl
                  pridėtinės vertės mokesčio bendros sistemos (OL L 347, p. 1) 73 straipsnio aiškinimas – Sportinių valčių nuoma – Valtis nuomojančios
                  įmonės ir jas išsinuomojančios įmonės susitarimas dėl išlaidų pasidalijimo – Galimybė įrašyti tam tikras išsinuomojančios
                  įmonės išlaidas į sąskaitą faktūrą – Neįrašymas į sąskaitą faktūrą – Nacionalinės teisės nuostata, pagal kurią reikalaujama
                  mokėti PVM nuo į sąskaitą faktūrą neįrašytų išlaidų.
               
            Rezoliucinė dalis
      
         
                   
               
               
                  
               
               
                  	1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo – Bendra
                     pridėtinės vertės mokesčio sistema: vienodas vertinimo pagrindas 11 straipsnio A skirsnio 1 dalies a punktą reikia aiškinti
                     taip, kad tokiomis kaip pagrindinės bylos aplinkybėmis pridėtinės vertės mokesčio nereikia mokėti nuo išlaidų arba sumų, kurias
                     pagal sutartį apmokestinamasis asmuo galėjo įrašyti į kontrahento sąskaitą faktūrą, bet neįrašė.